En gerningsmand har stukket flere personer ned med kniv i det centrale Turku - også kendt som Åbo - i det sydvestlige Finland.

Knivstikkeriet skete på Trätorget i centrum af byen, og der er en politiaktion i gang på både Trätorget og Salutorget, skriver Yle.

To personer er døde, og seks personer er blevet såret i angrebet. Gerningsmanden blev tyve minutter efter hændelsen skudt i benet af politiet og er blevet behandlet på sygehuset. Det oplyser politiet på et pressemøde ifølge det finske medie Yle.